नलिनी वेल्लोर जेल स्थानांतरित की गई  
पूर्व प्रधानमंत्री राजीव गांधी हत्याकांड मामले में आजीवन कारावास की सजा काट रही नलिनी को उच्च सुरक्षा वाले वेल्लोर जेल स्थानांतरित कर दिया गया।
पूर्व प्रधानमंत्री राजीव गांधी हत्याकांड मामले में आजीवन कारावास की सजा काट रही नलिनी को यहां से उच्च सुरक्षा वाले वेल्लोर जेल स्थानांतरित कर दिया गया जहां उसका पति मुरुगन भी बंद है जिसे इसी मामले में फांसी की सजा सुनाई गई है।  पुलिस ने बताया कि नलिनी ने गत वर्ष अधिकारियों की ओर से उत्पीड़ित किए जाने की शिकायत की थी जिसके बाद उसे यहां स्थित पुझल जेल स्थानांतरित कर दिया गया था। उसे आज सुबह वेल्लोर जेल स्थानांतरित कर दिया गया।  राजीव गांधी हत्याकांड में नलिनी सहित चार दोषियों को मौत की सजा सुनायी गई थी लेकिन उसकी सजा को बाद में आजीवन कारावास में तब्दील कर दिया गया था। इस मामले में संतन और पेरारीवालन को भी मौत की सजा सुनायी गई थी।